**מתי בפעם האחרונה**

**עשית משהו בשביל מישהו?**

**מטרות**

1. להעלות למודעות המשתתפים את הנורמות החברתיות המקובלות בכיתה שלהם.
2. להביא את המשתתפים להציע יוזמות למעורבות חברתית בכיתה.

**מהלך הפעילות**

המנחה יבקש מהמשתתפים לחשוב על מעשה טוב שעשו עבור מישהו מחבריהם לכיתה בזמן האחרון ולתאר אותו בכתב. אין צורך לשתף.

המנחה יקרין את הסרט הקצר ["עזרה הדדית בבית הספר"](https://www.youtube.com/watch?v=jA9tN1zOAgY).

לפני הצפייה, המנחה יחלק למשתתפים טבלה (נספח 1) ויבקש מהם לזהות את המעשים הטובים המופיעים בסרט, את העוזרים ואת הנעזרים, ולרשום בטבלה.

אפשר למלא את הטבלה בצורה מקוונת על קובץ גוגלדוקס.

לאחר הצפייה, המשתתפים ישבו בקבוצות קטנות, ישוו בין הרשימות ויגבשו רשימה משותפת. לאחר מכן ידונו בשאלה אם המעשים הללו מקובלים בכיתה שלהם, ואם לא, כיצד אפשר לעשות אותם למקובלים בכיתה.

**שאלות לדיון במליאה**

1. מה הרגשתם כשראיתם את הסרט? אילו מחשבות הוא העלה בכם? אילו שאלות הוא עורר?
2. איזו סיטואציה ריגשה אתכם במיוחד? מדוע?
3. בכל סיטואציה – איך מרגיש העוזר? איך מרגיש הנעזר? מהם המחירים שכל אחד מהם משלם?
4. ספרו על מצבים דומים שנתקלתם בהם כעוזרים או כנעזרים.
5. אילו מהמעשים מקובלים אצלנו בכיתה? מה אינו מקובל?

המנחה יבקש מכל קבוצה להציג את הכללים שהיא הציעה, הכיתה תגבש 5-4 כללים מוסכמים.

בעקבות הדיון, המנחה יבקש מהמשתתפים להעלות רעיונות ויוזמות לעזרה הדדית בכיתה.

בסיום הדיון, המנחה יחלק את הכיתה לצוותי משימה על-פי תחומי העניין של המשתתפים, כגון: חונכות לימודית, תמיכה חברתית, גישור ופישור, ניקיון וסביבה, עזרה לצוות העובדים בבית הספר. כל צוות יבנה לעצמו תכנית למעורבות חברתית בתחומו.

**נספח 1: עזרה הדדית בבית הספר**

**משימה אישית**

1. ערכו רשימה של מעשים טובים שאתם מזהים בסרט ורשמו בטבלה.
2. ציינו ליד כל מעשה טוב אם הייתם שותפים פעם למעשה כזה, כעוזרים או כנעזרים.

|  |  |  |  |  |
| --- | --- | --- | --- | --- |
| **מעשה טוב** | **העוזר** | **הנעזר** | **גם אני עזרתי** | **גם אני נעזרתי** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**משימה קבוצתית**

* ציינו ליד כל מעשה טוב אם הוא מעשה המקובל בכיתה, ואם לא, איך אפשר לעשותו למקובל.
* הציעו שלושה כללים מחייבים לעזרה הדדית בכיתה.